Folketing
2006-05-31

Jeg tror, jeg flere gange understregede, at det er alvorligt, når der er de her problemer, og at det kan have barske konsekvenser for mange familier. Men det, jeg ønskede at gøre opmærksom på i forhold til forslaget, er de mange muligheder, der rent faktisk er for at gøre sit problem gældende, altså for at rejse sagen enten det ene sted eller det andet sted og så få undersøgt forholdene m.v. Som nævnt er jeg jo også åben over for, at der bliver foretaget en undersøgelse på området for at komme det nærmere. (Kort bemærkning).